**”Lasciate ogni speranza, voi che entrate qui”!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Lasciate ogni speranza, voi che entrate qui”!

...

”Lasciate ogni speranza, voi che entrate qui”,

Acest infern e România, adică țara nimănui,

Aici a fost cu ani în urmă un tărâm râvnit de toți,

Ajunsă astăzi o ruină prădată ani în șir de hoți!

...

Călător ce treci prin lume, ocolește-această țară,

Trădată de poporul ei de parcă i-ar fi povară,

Du-te cât poți de departe aici este un infern,

Iar cei care trăiesc aici duc cu ei blestem etern!

...

Țara asta e trădată chiar de propriul ei popor

Și românii vor purta blestemul greu al țării lor,

Ei vor duce peste veacuri și rușinea și ocara,

De-a nu fi în lume neam să-și urască mai mult țara!

...

Călătorule ce treci când vântul spulberă ciulinii,

Aici a fost un colț de Rai ce l-au pustiit străinii,

Aici a fost cândva un neam ce vorbea cu Dumnezeu,

Plin de glorie și faimă ce-a dat lumii pe Orfeu!

...

Dar acum e plină țara de ipocriți pitecantropi,

Iar legea țării este legea ce-i apără pe interlopi,

Tineretul României nu mai este vârf de lance,

Ci o turmă semidoctă de idioți și pițipoance!

...

N-a mai rămas în țara asta nicio brumă de speranță

Românii fără multă minte se scaldă în ignoranță

Țara asta e trădată chiar de propriul ei popor,

România este țara ce nu mai are viitor!

...

Să fi văzut cum erau munții, uriași împăduriți,

Goliți apoi de bogății, jefuiți, batjocoriți,

Azi poporul ăsta piere că-și bate joc de țara lui,

”Lasciate ogni speranza, voi che entrate qui”!